wannaphong/clean_thaiwikipedia huggingface dataset:
# นิราศธารโศก
นิราศธารโศก เป็นกาพย์ห่อโคลงในพระราชนิพนธ์ของเจ้าฟ้าธรรมธิเบศไชยเชษฐ์สุริยวงศ์ ทรงพระนิพนธ์คราวเดียวกับกาพย์ห่อโคลงประพาสธารทองแดง เมื่อครั้งตามเสด็จสมเด็จพระเจ้าอยู่หัวบรมโกศไปทรงนมัสการและสมโภชรอยพระพุทธบาทสระบุรี เดิมเรียก นิราศพระบาท ต่อมาจึงเปลี่ยนเป็น "กาพย์ห่อโคลงนิราศธารโศก" เพื่อให้คล้องกับกาพย์ห่อโคลงนิราศธารทองแดง 

รูปแบบคำประพันธ์เป็นกาพย์ห่อโคลงจำนวน 152 บท ขึ้นต้นด้วยโคลง 4 สุภาพ 2 บท จบด้วยโคลงกระทู้ 3 บท ระบุชื่อกวีผู้ทรงนิพนธ์และระบุว่าวรรณคดีเรื่องจบบริบูรณ์ เนื้อความเริ่มด้วยการชมความงามของนางอันเป็นที่รักตามคติอินเดีย คือชมความงามทีละส่วนตั้งแต่ศีรษะจรดปลายเท้าแล้วสรุปว่า นางนั้นงามจนยากที่จะหาใครเทียม จากนั้นพรรณนาคร่ำครวญไปตามลำดับเวลา ตลอดวัน ตลอดคืน เริ่มแต่โมงเช้า สองโมงเช้า สามโมงเช้า สี่โมงเช้า ห้าโมงเช้า เที่ยง บ่ายโมง สองโมง สามโมงเย็น สี่โมงเย็น ห้าโมงเย็น ทุ่มหนึ่ง สองทุ่ม ยามหนึ่ง สี่ทุ่ม ห้าทุ่ม สองยาม เจ็ดทุ่ม แปดทุ่ม  ยามสาม สิบทุ่ม ตีสิบเอ็ด จวบจนถึงเช้า แล้วคร่ำครวญไปตามลำดับวัน เดือน ฤดู ปี ตั้งแต่วันอาทิตย์ถึงวันเสาร์ เดือนห้าถึงเดือนสี่ ฤดูคิมหันต์ วัสสันต์(วสันต์) และเหมันต์ ปีชวดถึงปีกุญ (กุน) กล่าวถึงพิธีต่าง ๆ ที่กระทำในแต่ละเดือน จากนั้นกล่าวถึงการเสด็จประพาสธารโศก		

กาพย์ห่อโคลงนิราศธารโศก พิมพ์ครั้งแรกในหนังสือ วิทยาจารย์ ร.ศ. 130 (พ.ศ. 2452) ใช้ชื่อว่า กาพย์ห่อโคลงนิราศเจ้าฟ้าธรรมธิเบศร์ ต่อมากรมศิลปากรตรวจสอบชำระใหม่ใน พ.ศ. 2505 ได้ทำเชิงอรรถเพิ่มเติม พร้อมรูปภาพและแผนที่ประกอบ
# ไท อาริ เดชิตะ ~โอโจซามะ วะ คาคุโตะ เกมุ นันเตะ ชิไน~
เป็นซีรีส์มังงะญี่ปุ่น ที่เขียนและวาดภาพโดย Eri Ejima ได้รับการตีพิมพ์ในนิตยสารมังงะแนวเซเน็งอย่าง Monthly Comic Flapper ของเมเดียแฟกทอรี ตั้งแต่เดือนมกราคม พ.ศ. 2563 และรวบรวมเป็นเล่มทังโกบงจำนวน 8 เล่ม ละครเว็บฉบับคนแสดงออกอากาศตั้งแต่เดือนพฤษภาคมถึงเดือนกรกฎาคม พ.ศ. 2566 โดยซีรีส์อนิเมะโทรทัศน์ที่ผลิตโดยสตูดิโอดิโอเมเดีย มีกำหนดออกอากาศในปี พ.ศ. 2568

เรื่องย่อ
เด็กนักเรียนหญิงมีความหลงใหลในเกมต่อสู้ในโรงเรียนหญิงล้วนอันทรงเกียรติที่ห้ามเล่นวิดีโอเกม แม้กระนั้นพวกเธอกลับเข้าสู่การแข่งขันเกมต่อสู้ที่ยิ่งใหญ่ที่สุดของญี่ปุ่น

ตัวละคร

สื่อ
มังงะ
มังงะเรื่องนี้นี้เขียนและวาดภาพโดย Eri Ejima ตีพิมพ์ในนิตยสารมังงะแนวเซเน็งอย่าง Monthly Comic Flapper ของเมเดียแฟกทอรี ตั้งแต่วันที่ 4 มกราคม พ.ศ. 2563 ณ เดือนตุลาคม พ.ศ. 2567 ได้มีการรวบรวมเป็นเล่มทังโกบงจำนวน 8 เล่ม 

ละคร
มีการประกาศสร้างละครเว็บฉบับคนแสดงในวันที่ 21 ตุลาคม พ.ศ. 2565 กำกับโดย Ryoma Ouchida และเขียนบทโดย Anna Kawahara ออกอากาศทางบริการสตรีมมิ่ง เลมิโน ตั้งแต่วันที่ 19 พฤษภาคมถึง 7 กรกฎาคม พ.ศ. 2566 และออกอากาศทั้งหมด 8 ตอน

อนิเมะ
มีการประกาศสร้างเป็นอนิเมะเมื่อวันที่ 21 มกราคม พ.ศ. 2564 ต่อมาได้รับการยืนยันว่าจะเป็นซีรีส์อนิเมะทางโทรทัศน์ซึ่งจะผลิตโดยสตูดิโอดิโอเมเดีย และกำกับโดยโชตะ อิฮาตะ เขียนบทโดยวาตารุ วาตาริ ออกแบบตัวละครโดยมายูโกะ มัตสึโมโตะ และเพลงประกอบโดยคานะ ฮาชิงูจิ โดยมีกำหนดออกอากาศในปี พ.ศ. 2568
# เช ซาฮารา
เช ซาฮารา ธิดาของ นูร์ โมฮาเม็ด (นิยมเรียกว่า เช ซาฮารา กาอุม อีบู; Che Zahara Kaum Ibu, 1907–1962) เป็นนักเคลื่อนไหวชาวมลายูซึ่งทำงานเกี่ยวกับด้านสิทธิสตรีและสิทธิเยาวชนในประเทศสิงคโปร์ เธอได้รับการยอมรับว่าเป็นสตรีชาติพันธุ์มลายูคนแรกของสิงคโปร์ที่ต่อสู้เพื่อสิทธิสตรีแบบสมัยใหม่ เช ซาฮารา เป้นผู้ก่อตั้งองค์การด้านสวัสดิการสตรีมุสลิมแห่งแรกของสิงคโปร์ ซึ่งคือ สมาคมสวัสดิการสตรีมลายู (Malay Women's Welfare Association; MWWA) ตลอดระยะเวลาสิบสามปี เธอ "ดูแลสตรีและเด็กกำพร้ามากกว่า 300 คนโดยไม่ได้สินใจซึ่งพื้นหลังทางชาติพันธุ์และศาสนา" เธอให้ทั้งที่พักอาศัย สอนความรู้ทางศาสนา และทักษะพื้นฐานเพื่อประกอบอาชีพ เช่นการเย็บผ้า

 ชีวประวัติ 

เช ซาฮารา เกิดและเติบโตมาใน "ครอบครัวที่ได้รับคใามเคารพในสิงคโปร์" บิดาของเธอ นูร์ โมฮาเม็ด (Noor Mohamed) เป็นหนึ่งในชาวมลายูคนแรก ๆ ที่ได้เรียนภาษาอังกฤษ ซาฮาราเรียนภาษาอังกฤษจากบิดาของเธอเช่นกัน สามีของเธอ อาลัล โมฮาเม็ด รุซซุล (Alal Mohamed Russull) เป็นผู้สนับสนุนเรียกร้องด้านรัฐสวัสดิการและความยุติธรรม หลังสิ้นสุดสงครามโลกครั้งที่สอง เธอและสามีร่วมกันเปิดบ้านตัวเองเพื่อรับเด็กกำพร้า บ้านของทั้งสองตั้งอยู่บนถนนเดสเกอร์ (Desker Road) ซึ่งในเวลานั้นเป็นใจกลางย่านโคมแดงของสิงคโปร์

เช ซาฮารา ก่อตั้งองค์การ MWWA ในเดือนตุลาคม 1947 และขับเคลื่อนรณรงค์ด้านปัญหาที่เกิดจากการปฏิรูปการสมรสผ่านองค์การดังกล่าว MWWA ในเวลานั้นมีสมาชิกถึงแปดสิบคน ในจำนวนนี้มีห้าสิบคนเป็นครู

ในปี 1948 เธอเขียนบทละครสั้นสี่ฉบับที่จะนำมาแสดงเพื่อใช้ประท้วงธรรมเนียมการแต่งงานแบบมลายูดั้งเดิม ซึ่งให้อำนาจฝ่ายชายในการหย่าร้างโดยไม่ต้องดำเนินการให้ถูกต้องตามกฎหมาย เป็นต้น และยังสนับสนุนการผ่านรัฐบัญญัติเลย์ค็อกว่าด้วยการสมรส (Laycock Marriage Bill) ซึ่งเพิ่มอายุขั้นต่ำสำหรับการแต่งงานในสิงคโปร์ นอกจากนี้เธอยังตั้งต้นรณรงค์ให้สตรีในสิงคโปร์บริจาคเลือด

ในผี 1955 เธอเป็นผู้แทนประเทศสิงคโปร์ในการประขุมสุดยอดมารดาโลกที่ประเทศสวิตเซอร์แลนด์ ในปี 1961 เธอมีส่วนร่สมช่วยก่อตั้งวีเมนส์ชาร์เตอร์ขึ้นในสิงคโปร์

เธอได้รับการบรรจุชื่อในหอเกียรติยศสตรีสิงคโปร์ในปี 2014
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, กิ่งอำเภอเต่างอย และกิ่งอำเภอโคกศรีสุพรรณ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, และกิ่งอำเภอนิคมน้ำอูน
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, กิ่งอำเภอเต่างอย และกิ่งอำเภอโคกศรีสุพรรณ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์
# เจเรมี ซักเกอร์
เจเรมี สก็อตต์ ซักเกอร์ (: เกิดเมื่อวันที่ 3 มีนาคม ค.ศ. 1996) เป็นนักร้องและนักแต่งเพลงชาวอเมริกัน ซึ่งเป็นที่รู้จักจากเพลง "Comethru", "You Were Good to Me" และ "All the Kids Are Depressed" เขาได้ปล่อยอีพีหลายชุดและอัลบั้มเต็มสองชุดคือ Love Is Not Dying (2020) และ Crusher (2021)
# เจฟฟ์ เบ็ก
เจฟฟรีย์ อาร์โนลด์ เบ็ก (24 มิถุนายน 1944 – 10 มกราคม 2023) เป็นนักกีตาร์ชาวอังกฤษ เขาเริ่มมีชื่อเสียงในฐานะสมาชิกวงดนตรีร็อกชื่อ เดอะยาร์ดเบิดส์ และหลังจากนั้นได้ก่อตั้งและเป็นหัวหน้าวงดนตรี เดอะเจฟฟ์เบ็กกรุป และเบ็ก,โบเกิร์ตแอนด์แอปไพซ์  ในปี พ.ศ. 1975 เขาหันมาเล่นดนตรีแนวบรรเลงโดยเน้นที่เสียงที่สร้างสรรค์ และผลงานของเขาครอบคลุมแนวเพลงและสไตล์ต่าง ๆ ตั้งแต่ บลูส์ร็อก ฮาร์ดร็อก แจ๊สฟิวชัน รวมถึงกีตาร์ร็อกและอิเล็กทรอนิกา
# แฟตส์ โดมิโน
แอนทวน แคลิสต์ โดมิโน จูเนียร์ (: 26 กุมภาพันธ์ ค.ศ. 1928 – 24 ตุลาคม ค.ศ. 2017) หรือที่รู้จักกันในชื่อ แฟตส์ โดมิโน (Fats Domino) เป็นนักร้อง นักแต่งเพลง และนักเปียโนชาวอเมริกัน โดมิโนเป็นหนึ่งในผู้บุกเบิกดนตรีร็อกแอนด์โรล ซึ่งสามารถขายแผ่นเสียงได้มากกว่า 65 ล้านแผ่น 

โดมิโนเกิดในนิวออร์ลีนส์ ในครอบครัวชาวครีโอลเชื้อสายฝรั่งเศส และได้เซ็นสัญญากับค่ายอิมพีเรียลเรเคิดส์ ในปี 1949 ซิงเกิลแรกของเขา "The Fat Man" ได้รับการยกย่องจากนักประวัติศาสตร์ว่าเป็น ซิงเกิลร็อกแอนด์โรลเพลงแรกและถือเป็นเพลงแรกที่มียอดขายมากกว่า 1 ล้านชุด โดมิโนยังคงทำงานร่วมกับ เดฟ บาร์โทโลมิว ผู้ร่วมเขียนเพลงนี้ โดยได้นำสไตล์การเล่นเปียโนแบบโรลลิงอันเป็นเอกลักษณ์ของเขามาใช้กับเพลง "Lawdy Miss Clawdy" (1952) ซึ่งเป็นเพลงเก่าของของลอยด์ ไพรซ์ และเขาได้แต่งเพลงฮิตหลายเพลง เริ่มจากเพลง "Ain't That a Shame" (1955) ระหว่าง ค.ศ. 1955 ถึง 1960 เขามีเพลงฮิตติดชาร์ตท็อป 10 ของสหรัฐอเมริกาถึง 11 เพลง ในปี 1955 แผ่นเสียงทั้งห้าแผ่นของเขาขายได้เกินหนึ่งล้านแผ่น และได้รับการรับรองเป็นแผ่นทองคำ
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอวาริชภูมิ, อำเภออากาศอำนวย, กิ่งอำเภอนิคมน้ำอูน, กิ่งอำเภอเต่างอย และกิ่งอำเภอโคกศรีสุพรรณ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอส่องดาว และอำเภอคำตากล้า
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)รายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอวาริชภูมิ, อำเภออากาศอำนวย, กิ่งอำเภอนิคมน้ำอูน และกิ่งอำเภอเต่างอย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอส่องดาว และกิ่งอำเภอคำตากล้า
# ทวินส์ ฮินาฮิมะ
เป็นภาพยนตร์สั้นอนิเมะทางโทรทัศน์ของญี่ปุ่นที่ผลิตโดยฟรอนเทียร์ เวิร์คส์และกากา คริเอชัน และสร้างเป็นแอนิเมชั่นโดยกากา เทคโนโลยี สตูดิโอด้วยความช่วยเหลือจากปัญญาประดิษฐ์ (AI) โดยอิงจากอนิเมะของติ๊กต็อกเกอร์ชื่อเดียวกันที่เริ่มเผยแพร่ในเดือนพฤศจิกายน พ.ศ. 2566 กำกับโดยโค นากาโนะ โดยมียู ชินาดะรับหน้าที่เป็นผู้เขียนบทของซีรีส์ ทาคุมิ โยโกตะเป็นผู้ออกแบบตัวละคร และคุจิระ ยูเมมิเป็นผู้แต่งเพลงประกอบ

ภาพยนตร์เรื่องนี้ออกอากาศทางช่องโตเกียวเอ็มเอ็กซ์ในวันที่ 28 มีนาคม และออกอากาศทางช่องเอ็มบีเอสและบีเอส เอ็นทีวี ในวันที่ 30 มีนาคม พ.ศ. 2568 เพลงเปิดของเรื่องคือ  ขับร้องโดยซาเอะ ฮิรัตสึกะและยูริเอะ อิโงมะ ในขณะที่เพลงปิดของเรื่องคือ "6:00 PM" ขับร้องโดย Chico

 ตัวละคร
# วงศ์พะยูนแมนนาที
วงศ์พะยูนแมนนาที หรือ Trichechidae เป็นวงศ์ของอันดับพะยูน ซึ่งรวมถึงพะยูนแมนนาทีทุกตัวที่มีชีวิตและพะยูนแมนนาทีหลายสกุลที่สูญพันธุ์ไปแล้ว
 การจำแนกชั้นทางวิทยาศาสตร์ 
Trichechidae
MiosireninaeM. Voss. 2014. On the invalidity of Halitherium schinzii Kaup, 1838 (Mammalia, Sirenia), with comments on systematic consequences. Zoosystematics and Evolution 90(1):87-93
Anomotherium
Anomotherium langewieschei
Miosiren
Miosiren canhami
Miosiren kocki
Trichechinae
Trichechus
Trichechus inunguis - แมนนาทีแอมะซอน
Trichechus manatus - แมนนาทีอินเดียตะวันตก
Trichechus senegalensis - แมนนาทีแอฟริกา
Trichechus hesperamazonicus
Potamosiren
Potamosiren magdalensis
Ribodon
Ribodon limbatus
 อ้างอิง
# มิตร ชัยบัญชา มายาชีวิต
มิตร ชัยบัญชา มายาชีวิต เป็นละครโทรทัศน์ไทยแนวอัตชีวประวัติ ชีวิต ปี 2548 ที่ดัดแปลงจากชีวิตจริงของมิตร ชัยบัญชา จากการกำกับของฉลวย ศรีรัตนา นำแสดงโดยพุฒิชัย อมาตยกุล, ทักษอร ภักดิ์สุขเจริญ และฝน ธนสุนทร ออกอากาศทางช่อง 7 ทุกวันจันทร์–อาทิตย์ เวลา 18.45 น. ระหว่างวันที่ 10 ตุลาคม ถึง 16 พฤศจิกายน พ.ศ. 2548 มีจำนวนทั้งสิ้น 32 ตอน

 เรื่องย่อ 
มิตร ชัยบัญชา มายาชีวิต ถ่ายทอดเรื่องราวชีวิตของมิตร ชัยบัญชา อดีตพระเอกชื่อดังตั้งแต่เด็กจนถึงวาระสุดท้ายของชีวิต รวมถึงเส้นทางในวงการบันเทิงของเขา

 นักแสดงและตัวละคร 
 ตัวละคร  นักแสดงหลัก  ข้อมูลตัวละคร มิตร ชัยบัญชา พุฒิชัย อมาตยกุล  กิ่งดาว ดารณี ทักษอร ภักดิ์สุขเจริญ ภรรยาคนที่ 2 ของมิตร เพชรา เชาวราษฎร์ ฝน ธนสุนทร นางเอกคู่ขวัญที่แสดงภาพยนตร์ร่วมกันไว้มากที่สุด ตัวละคร  นักแสดงสมทบ  ข้อมูลตัวละคร จารุวรรณ สวีรวงศ์ ชนมาศ มัสยวาณิช ภรรยาคนแรกของมิตรและแม่ของ ยุทธนา พุ่มเหม ลูกชายคนเดียวของมิตร ส. อาสนจินดา ศรัณยู วงษ์กระจ่าง นักแสดงรุ่นพี่ที่สนิทสนมกับมิตร ซึ่งกำกับและแสดงร่วมกับมิตรในภาพยนตร์ชุดเจ็ดประจัญบาน ล้อต๊อก เด๋อ ดอกสะเดา นักแสดงรุ่นพี่ที่สนิทสนมกับมิตร และกำกับภาพยนตร์ให้มิตรแสดงหลายเรื่องในนาม ต๊อกบูมภาพยนตร์ สมจิตต์ ทรัพย์สำรวย นวลปราง ตรีชิต ภรรยาของล้อต๊อก นักแสดงรุ่นพี่ที่สนิทสนมกับมิตร และเป็นผู้อำนวยการสร้างภาพยนตร์ให้มิตรแสดงหลายเรื่อง ชม ระวีแสง อานนท์ สุวรรณเครือ พ่อแท้ ๆ ของมิตร สงวน ระวีแสง เพ็ญพักตร์ ศิริกุล แม่ของมิตร แต่ให้มิตรเรียกว่าป้า ศิริ ศิริจินดา อิทธิฤทธิ์ สิงหรัตน์ ผู้กำกับภาพยนตร์และนักแสดงรุ่นพี่ที่สนิทสนมกับมิตร เป็นผู้กำกับภาพยนตร์เรื่องบันทึกรักของพิมพ์ฉวีให้มิตรแสดงคู่กับเพชราเป็นเรื่องแรกในนาม จินดาวรรณภาพยนตร์ ดอกดิน กัญญามาลย์ สมเกียรติ จันทร์พราหมณ์ ผู้กำกับภาพยนตร์และนักแสดงรุ่นพี่ที่สนิทสนมกับมิตร กำกับภาพยนตร์ให้มิตรแสดงหลายเรื่อง และเป็นผู้ตั้งชื่อในวงการให้เอก เชาวราษฎร์ว่า เพชรา เชาวราษฎร์ สุลาลีวัลย์ สุวรรณทัต กุณกนิช คุ้มครอง  รังสี ทัศนพยัคฆ์ กฤษณ์ ศุกระมงคล ผู้กำกับภาพยนตร์ที่สนิทสนมกับมิตร ที่เป็นผู้กำกับภาพยนตร์เรื่องมนต์รักลูกทุ่ง สุภาพ ทัศนพยัคฆ์ ลีลาวดี วัชโรบล ภรรยาของครูรังสี ตัวละคร  นักแสดงรับเชิญ  ข้อมูลตัวละคร สมบัติ เมทะนี สิรคุปต์ เมทะนี เพื่อนสนิทในวงการของมิตร แสดงภาพยนตร์ร่วมกับมิตรทั้งหมด 4 เรื่องโดยเรื่องแรกคือ สิงห์ล่าสิงห์ (2507)
# อารโมนีกับเมฟีโบเชท
อารโมนีกับเมฟีโบเชทฮีบูไบเบิล: , ทัพศัพท์: Mefivoshet (Məp̄îḇṓšeṯ) ในคัมภีร์ฮีบรูเป็นพระราชโอรส 2 องค์ของซาอูลกับพระสนมริสปาห์บุตรีอัยยาห์ หลังซาอูลสวรรคต ทั้งสองถูกสังหารเพื่อแก้แค้นจากความรุนแรงต่อคนกิเบโอน

รายงานพระคัมภีร์
การสวรรคตของทั้งสองปรากฏใน2 ซามูเอล บทที่ 21 โดยระบุว่าอิสราเอลประสบกับความกันดารสามปี ซึ่งคาดว่าเกิดขึ้นจากซาอูลสังหารคนกิเบโอน ชาวกิเบโอนกล่าวแก่พระเจ้าดาวิดว่าไม่มีอะไรชดเชยพวกเขาได้อีกแล้ว นอกจากการตายของลูกชายทั้งเจ็ดของซาอูล . ดาวิดจึงส่งอารโมนี เมฟีโบเชท [พระราชโอรสในซาอูล ระวังสับสนกับเมฟีโบเชทที่เป็นโอรสของโยนาทาน] และพระราชนัดดาของซาอูล 5 พระองค์ (บุตรชายของเมราบกับอาดรีเอล)

คนกิเบโอนสังหาร 7 คนนั้นทั้งหมด และแขวนร่างบนภูเขาเฉพาะพระพักตร์ที่กิเบอาห์  ร่างของพวกเขาถูกแขวนทิ้งไว้กลางแจ้งเป็นเวลาห้าเดือน และริสปาห์ผู้โศกเศร้าได้ปกป้องร่างของพวกเขาไม่ให้ถูกสัตว์ร้ายและนกล่าเหยื่อกิน  ท้ายที่สุด ดาวิดสั่งให้นำร่างของพวกเขาลงและฝังไว้ในสุสานครอบครัวที่เศ-ลา ซึ่งฝังร่างของซาอูลกับโยนาทาน .
# สนามกีฬาผู้ใช้แรงงาน (ค.ศ. 2023)
สนามกีฬาผู้ใช้แรงงาน  เป็นสนามฟุตบอลในเขตเฉาหยาง กรุงปักกิ่ง ประเทศจีน เปิดใช้เมื่อ ค.ศ. 2023 บนพื้นที่ของสนามกีฬาเดิม ซึ่งถูกรื้อถอนใน ค.ศ. 2020 เป็นหนึ่งในสนามฟุตบอลที่ใหญ่ที่สุดในประเทศจีน และเป็นสนามเหย้าของเป่ย์จิงกั๋วอัน เป็นสโมสรที่เล่นในไชนีสซูเปอร์ลีก

 ประวัติ 
เมื่อวันที่ 4 มกราคม ค.ศ. 2020 มีการประกาศว่าสนามกีฬาผู้ใช้แรงงานจะเป็นสถานที่จัดการแข่งขันเอเชียนคัพ 2023AFC official website announces 2023 China Asian Cup stadium, dongqiudi.com, 04 January 2020

หลังจากจบฤดูกาลปี 2019 สโมสรเป่ย์จิงกั๋วอันได้ย้ายสนามเหย้าของตนเองไปที่สนามกีฬาเป่ย์จิงเฟิงไถเป็นเวลาสามปีขณะที่การปรับปรุงสนามเพื่อเตรียมพร้อมสำหรับการแข่งขันได้เกิดขึ้น บริษัทวิศวกรรมของโครงการสร้างใหม่นี้คือกลุ่มวิศวกรรมการก่อสร้างปักกิ่ง (Beijing Construction Engineering Group)

อย่างไรก็ตาม เมื่อวันที่ 14 พฤษภาคม ค.ศ. 2022 สมาพันธ์ฟุตบอลเอเชีย (AFC) ได้ประกาศว่าประเทศจีนจะไม่สามารถเป็นเจ้าภาพจัดการแข่งขันได้เนื่องจากสถานการณ์พิเศษที่เกิดจากการแพร่ระบาดของโควิด-19

เมื่อวันที่ 31 ธันวาคม ค.ศ. 2022 สนามกีฬาผู้ใช้แรงงานงานแห่งใหม่ได้จัดงานครั้งแรก โดยเป็นงานส่งท้ายปีเก่าต้อนรับปีใหม่ที่ชื่อว่า "Embrace a New Journey - 2023 BRTV New Year's Eve" ซึ่งจัดขึ้นในสนามกีฬาและออกอากาศทางสถานีโทรทัศน์ดาวเทียมปักกิ่ง

สนามกีฬาผู้ใช้แรงงานที่ได้รับการปรับปรุงใหม่เปิดอย่างเป็นทางการเมื่อวันที่ 15 เมษายน ค.ศ. 2023 โดยมีการจัดพิธีเปิดการแข่งขันไชนีสซูเปอร์ลีก 2023 ก่อนการแข่งขันเปิดฤดูกาลระหว่างเป่ย์จิงกั๋วอันและเหมย์โจวเค่อเจีย เย่ ฉู่กุ้ย กองกลางของเหมย์โจวเค่อเจีย ทำประตูแรกในประวัติศาสตร์ของสนามแห่งนี้

เมื่อวันที่ 15 มิถุนายน ค.ศ. 2023 สนามกีฬาแห่งนี้ได้จัดการแข่งขันกระชับมิตรระดับนานาชาติเป็นครั้งแรก โดยอาร์เจนตินาเอาชนะออสเตรเลีย 2–0 โดยลิโอเนล เมสซิ ทำประตูที่เร็วที่สุดในอาชีพค้าแข้งระดับนานาชาติของเขาโดยใช้เวลาเพียง 79 วินาที

 ที่ตั้ง 
สนามกีฬาตั้งอยู่ในเขตเฉาหยางของกรุงปักกิ่ง กินพื้นที่ทั้งบล็อกที่ถูกล้อมรอบด้วยถนนกงเหรินถี่ยฺวี่ฉ่างเหนือ ตะวันออก ใต้ และตะวันตก อยู่ฝั่งตรงข้ามถนนจากสนามกีฬาในร่มผู้ใช้แรงงานและอยู่ใกล้กับย่านธุรกิจซานหลี่ถุน

การคมนาคม
สนามกีฬาแห่งนี้สามารถเดินทางไปได้โดยรถไฟใต้ดินปักกิ่ง โดยมีสถานีสนามกีฬาผู้ใช้แรงงาน (Workers' Stadium station) ให้บริการในเส้นทางสาย 17 และสาย 3 ชานชาลาสาย 17 เปิดให้บริการเมื่อวันที่ 30 ธันวาคม ค.ศ. 2023 และชานชาลาสาย 3 เปิดให้บริการเมื่อวันที่ 15 ธันวาคม ค.ศ. 2024 เส้นทางรถไฟใต้ดินช่วยเชื่อมโยงสนามกีฬาเข้ากับย่านตะวันออกและเหนือของปักกิ่ง

 สถิติผู้ชมเฉลี่ย 

 แกลเลอรี
# เจงกิ ยอดนักสู้
เจงกิ ยอดนักสู้ หรือ เกิงกิ ยอดนักสู้  https://www.youtube.com/watch?v=mEVNOMlpAHY https://www.metalbridges.com/ganbare-genki/ เป็นมังงะกีฬา ของญี่ปุ่นเขียนและวาดภาพโดย โคยามะ ยู  มังงะเรื่องนี้เล่าเรื่องราวของ โฮริกุจิ เกงกิ เด็กชายที่ได้รับการเลี้ยงดูจากพ่อเลี้ยงเดี่ยวและต้องการให้เป็นนักมวยเหมือนเขา ได้รับการดัดแปลงเป็นอนิเมะซีรีส์ทางโทรทัศน์โดย โทเอแอนิเมชัน มังงะเรื่องนี้ได้รับรางวัล โชงากูกัง มังงะ อวอร์ดส์ สาขาโชเน็นในปี พ.ศ. 2520 

การ์ตูนมังงะเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. หรือ ช่อง 9 เอ็มคอตเอชดี ในชื่อปัจจุบันเคยนำมาฉายออกอากาศในประเทศไทยเป็นครั้งแรกเมื่อประมาณ 40 กว่าปีที่แล้วในทุกเช้าวันเสาร์ ประมาณยุค 80 ให้เสียงพากษ์ภาษาไทยโดยทีมพากษ์ของช่อง 9 ในสมัยนั้น นำทีมโดย "น้าต๋อยเซมเบ้" โดยน้าต๋อย พากษ์เป็นเสียงเจงกิตอนโตเป็นหนุ่มแล้ว

 ตัวละครและผู้ให้เสียงพากษ์ 
 – พากษ์เสียงโดย โทชิโกะ ฟูจิตะ (Toshiko Fujita)
 – มาคิโอะ อิโนอุเอะ
 – คาซึจิ โมริ
 – คาซึโกะ ซูกิยามะ
 – ชูอิจิ อิเคดะ
 – ฮิโรชิ มาสึโอกะ
 – เคโกะ ฮัน
 หรือที่รู้จักในชื่อโค้ชนากาโน – ฮิโรชิ โอตาเกะ
Takashi Kazan – Tōru Furuya
 – อิจิโร่ นากาอิ
 – ชิมะ ซาไก
# ถวีเงวียน
ถวีเงวียน  เป็นนครภายใต้นคร (นครย่อย) ในนครไฮฟอง ซึ่งเป็นนครที่ใหญ่ที่สุดอันดับสามของประเทศเวียดนาม นครถวีเงวียนตั้งอยู่ติดกับจังหวัดกว๋างนิญ และใกล้กับอ่าวหะล็อง

นครถวีเงวียนได้รับการจัดตั้งเป็นนครเมื่อวันที่ 1 มกราคม ค.ศ. 2025 โดยยกฐานะมาจากอำเภอถวีเงวียนเดิม มีแม่น้ำบักดั่งไหลผ่านทางตอนเหนือของเมือง และมีสะพานบิ๊ญข้ามแม่น้ำเกิ๊ม และเชื่อมต่อเมืองนี้กับใจกลางเมืองไฮฟอง นครถวีเงวียนแบ่งเขตการปกครองออกเป็น 17 แขวง (phường) และ 4 ตำบล (xã)
# ฮิโรฮิโกะ คาเกงาวะ
ฮิโรฮิโกะ คาเกงาวะ (, เกิด 11 ตุลาคม) เป็นนักพากย์ นักแสดง และ ผู้บรรยาย ชาวญี่ปุ่น เกิดที่จังหวัดไซตามะ สังกัดอาโอนิโปรดักชัน
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอสว่างแดนดิน, อำเภออากาศอำนวย, อำเภอวานรนิวาส, อำเภอบ้านม่วง, อำเภอวาริชภูมิ, กิ่งอำเภอส่องดาว และกิ่งอำเภอนิคมน้ำอูน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน และอำเภอกุดบาก
# นางิสะ คาเกงาวะ
นางิสะ คาเกงาวะ (, เกิด 17 พฤศจิกายน 1997) เป็นนักพากย์ชาวญี่ปุ่น เกิดที่จังหวัดนางาโนะ ส่วนสูง 144.6 ซม. เคยสังกัดค่ายครอกโคไดล์

 ชีวประวัติ 
ในเดือนกันยายน 2016 ได้เริ่มต้นกิจกรรมในฐานะสมาชิกรุ่นแรก ๆ ของกลุ่มไอดอล "YOANI ปี 1 ห้อง C" ขณะที่ศึกษาอยู่ที่โยโยงิแอนิเมชันงากุอิง เธอสำเร็จการศึกษาจาก "YOANI ปี 1 ห้อง C" ในเดือนมกราคม 2018

ตั้งแต่เดือนเมษายน 2018 ได้เข้าร่วมค่ายครอกโคไดล์ และได้เป็นสมาชิกกึ่งสังกัดตั้งแต่เดือนมกราคม 2019 แล้วกลายเป็นสมาชิกเต็มตัวในเดือนเมษายน 2020 หลังจากนั้นจึงได้ลาออกในช่วงปลายเดือนพฤษภาคม 2023 แล้วทำงานต่อในฐานะฟรีแลนซ์
# ชรีฟพอร์ต
ชรีฟพอร์ต (: ) เป็นนครในรัฐลุยเซียนา สหรัฐอเมริกา เป็นเมืองที่มีประชากรมากเป็นอันดับ 3 ของรัฐลุยเซียนา รองจากนิวออร์ลีนส์และแบตันรูช เมืองชรีฟพอร์ตส่วนใหญ่ตั้งอยู่ในแคดโดแพริชซึ่งเป็นที่ตั้งแพริช เมืองทอดยาวไปตามฝั่งตะวันตกของแม่น้ำเรดไปจนถึงโบเซอร์แพริชที่อยู่ใกล้เคียง จากการสำรวจสำมะโนประชากรปี 2020 เมืองมีประชากร 201,573 คน
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอสว่างแดนดิน, อำเภออากาศอำนวย, อำเภอวานรนิวาส, อำเภอบ้านม่วง, อำเภอวาริชภูมิ และกิ่งอำเภอส่องดาว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน และอำเภอกุดบาก
# อันดับสัตว์กินแมลงแท้
Eulipotyphla (, จาก eu- + Lipotyphla ความหมายคือ ขาดแคลนลําไส้ใหญ่ส่วนต้น; บางครั้งเรียกว่า อันดับสัตว์กินแมลงแท้ หรือ true insectivores) เป็นอันดับของสัตว์เลี้ยงลูกด้วยนม ได้แก่วงศ์ Erinaceidae (เฮดจ์ฮอก และหนูผีป่า); Solenodontidae (โซเลโนดอน); Talpidae (ตุ่น, หนูผี-เหมือนตุ่น และ เดสมาน); และ Soricidae (หนูผี)

 ประวัติศาสตร์อนุกรมวิธาน 
ในอดีต สัตว์เหล่านี้จะถูกจัดกลุ่มรวมกับสัตว์อื่นๆ เช่น กระแต หนูผีช้าง และ กาเลโก ภายใต้หมวดหมู่ที่กว้างกว่าสัตว์กินแมลงซึ่งประกอบด้วยสัตว์เลี้ยงลูกด้วยนมที่มีรกขนาดเล็กที่กินแมลงทั้งหมด วิลเฮ็ล์ม ปีเตอรส์ ระบุกลุ่มย่อยของสัตว์กินแมลงสองกลุ่ม ซึ่งแยกแยะได้จากการมีหรือไม่มี กระเปาะลำไส้ใหญ่ในลำไส้ใหญ่ ใน Generelle morphologie der organismen ปี พ.ศ. 2409 แอร์นสท์ เฮคเคิลตั้งชื่อกลุ่มเหล่านี้ว่า Menotyphla และ Lipotyphla จาก μένω ("ยังคงอยู่")/λείπω ("ขาด" หรือ "ทิ้งไว้ข้างหลัง") ตามลำดับ +  τυφλὸν แปลว่า "ขาดแคลน" อย่างแท้จริง เช่นใน τυφλὸν ἔντερον ("ขาดแคลนกระเปาะลำไส้ใหญ่" ซึ่งภาษาละติน intestinum caecum มาจากคำว่า calque)

ตั้งแต่ช่วงปลายคริสต์ทศวรรษ 1990 เป็นต้นมา การศึกษาระดับโมเลกุล ได้แสดงหลักฐานว่าไลโปไทฟลาไม่ใช่กลุ่ม โมโนไฟลีติก  สิ่งนี้ทำให้ tenrecs, นาก Shrews, และ golden moles ถูกจัดอยู่ในอันดับใหม่ (Afrosoricida ในอันดับ Afrotheria) โดยสมาชิกที่เหลือของ Lipotyphla ถูกจัดประเภทใหม่เป็น Eulipotyphla

การศึกษาวิจัยในปี 2023 แสดงให้เห็นว่าลำดับการสูญพันธุ์เริ่มมีความหลากหลายก่อน การสูญพันธุ์ K-Pg โดยอิงจากการประมาณค่า นาฬิกาโมเลกุล

 การจำแนกประเภท 
thumb|ตุ่นยุโรป (Talpidae)
thumb|เฮดจ์ฮอกยุโรป (Erinaceidae)
thumb|หนูผีธรรมดา (Soricidae)
thumb|โซเลโนดอนฮิสปันโยลา (Solenodontidae); มีการสันนิษฐานกันว่าโซเลโนดอนมีวิวัฒนาการมาจาก eulipotyphla ชนิดอื่นที่ยังมีอยู่ในยุคครีเทเชียสตอนปลาย

 อันดับ Eulipotyphla (= 'Lipotyphla' - Afrosoricida = 'Erinaceomorpha' + 'Soricomorpha')
 วงศ์ Erinaceidae
 วงศ์ย่อย Erinaceinae: เฮดจ์ฮอก
 วงศ์ย่อย Galericinae: หนูผีป่า หรือ หนูเหม็น
 วงศ์ Soricidae
 วงศ์ย่อย Crocidurinae: หนูผีฟันขาว
 วงศ์ย่อย Soricinae: หนูผีฟันแดง
 วงศ์ย่อย Myosoricinae: หนูผีฟันขาวแอฟริกา
 วงศ์ Talpidae
 วงศ์ย่อย Talpinae: ตุ่นโลกเก่าและเดสมานตุ่นโลกเก่าและ
 วงศ์ย่อย Scalopinae: ตุ่นโลกใหม่
 วงศ์ย่อย Uropsilinae: ตุ่นหนูผี
 วงศ์ Solenodontidae: โซเลโนดอน
† วงศ์ Nesophontidae: หนูผีอินเดียตะวันตกที่สูญพันธุ์ไปแล้วหนูผีอินเดียตะวันตกที่สูญพันธุ์ไปแล้ว
† วงศ์ Amphilemuridae
† วงศ์ Nyctitheriidae
† วงศ์ Plesiosoricidae

กลุ่มย่อยฐานบนและล่างภายในต้นไม้คืออันดับย่อย Solenodonota และ Erinaceota ตามลำดับ คาดว่าสองสาขานี้แยกออกจากกันเมื่อประมาณ 72–74 ล้านปีมาแล้ว เชื่อกันว่า Nesophontidae และ Solenodontidae แยกออกจากกันเมื่อประมาณ 57 ล้านปีก่อน คาดว่าเวลาแยกตัวของวงศ์ตุ่นเทียบกับหนูผีบวกกับวงศ์เฮดจ์ฮอก และสำหรับหนูผีเทียบกับวงศ์เฮดจ์ฮอก อยู่ที่ 69 ล้านปีก่อนและ 64 ล้านปีก่อนตามลำดับ

 หมายเหตุ